حمزہ علوی

حمزہ علوی (پیدائش: 10 اپریل، 1921ء - وفات: یکم دسمبر، 2003ء) پاکستان سے تعلق رکھنے والے نامور مؤرخ اور مارکسی دانشور تھے۔

 حالات زندگی 
حمزہ علوی 10 اپریل، 1921ء کو کراچی، پاکستان میں پیدا ہوئے تھے۔ انھوں نے سندھ مدرسۃ الاسلام، ڈی جے کالج کراچی، واڈیا کالج پونا اور بمبئی یونیورسٹی سے تعلیمی مدارج طے کرنے کے بعد علی گڑھ مسلم یونیورسٹی سے معاشیات میں ایم اے کیا، تقسیم ہند کے بعد اسٹیٹ بینک آف پاکستان سے منسلک ہو گئے۔ 1950ء کی دہائی میں وہ انگلستان منتقل ہو گئے اور تدریس کے شعبے سے وابستگی اختیار کی۔ انھوں نے یونیورسٹی آف کیلیفورنیا لاس اینجلس، یونیورسٹی آف ڈینیور، یونیورسٹی آف سسکس، یونیورسٹی آف مانچسٹر، یونیورسٹی آف لیڈز، یونیورسٹی آف ملائشیاکوالالمپور اور مشی گن اسٹیٹ یونیورسٹی میں تدریسی فرائض انجام دیے۔1968ء سے 1969ء کے دوران انھوں نے پنجاب کے ایک گاؤں میں اینتھروپولوجی کی فیلڈ ریسرچ کی۔ 1971ء سے 1985ء تک وہ  جرنل آف کنٹمپریری ایشیا کے ادارتی بورڈ کے بانی رکن رہے۔ اسی دوران وہ  جرنل آف پیزنٹ اسٹڈیز اور  پاکستان ٹوڈے سے بھی وابستی رہے۔

حمزہ علوی کو اپنے نظریات کے اعتبار سے کمیونزم کے نزدیک تھے۔ انھوں نے آثار قدیمہ، تاریخ اور مارکسی نظریات کے حوالے سے لاتعداد مضامین تحریر کیے جو مختلف جرائد میں گاہے بہ گاہے شائع ہوئے۔ ان کی دو کتابیں  تشکیل پاکستان مذہب اور سیکولرازم اور  جاگیر داری اور سماج شائع ہو چکی ہیں۔عقیل عباس جعفری: پاکستان کرونیکل، ص 921، ورثہ / فضلی سنز، کراچی، 2010ء

 تصانیف 
 تشکیل پاکستان مذہب اور سیکولرازم
 جاگیرداری اور سماج
 پاکستان ایک ریاست کا بحران
 تخلیق پاکستان

 وفات 
حمزہ علوی یکم دسمبر 2003ء کو کراچی، پاکستان میں وفات پاگئے۔

 حوالہ جات 

زمرہ:1921ء کی پیدائشیں
زمرہ:2003ء کی وفیات
زمرہ:برطانوی اسماعیلی
زمرہ:برطانوی ماہرین عمرانیات
زمرہ:بھارتی اسماعیلی
زمرہ:پاکستانی اسماعیلی
زمرہ:پاکستانی انگریزی زبان کے مصنفین
زمرہ:پاکستانی سرکاری ملازمین
زمرہ:پاکستانی سیاسی علماء
زمرہ:پاکستانی علما
زمرہ:پاکستانی کمیونسٹ
زمرہ:پاکستانی مارکسٹس
زمرہ:پاکستانی ماہرین عمرانیات
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:پاکستانی مورخین
زمرہ:پاکستانی نژاد برطانوی مصنفین
زمرہ:داؤدی بوہرہ
زمرہ:کراچی کے مصنفین
زمرہ:ممبئی یونیورسٹی کے فضلا
زمرہ:مملکت متحدہ کو پاکستانی تارکین وطن
زمرہ:گجراتی نسل کی پاکستانی شخصیات
زمرہ:مارکسیت
زمرہ:مہاجر شخصیات